30. 4. 87 De Europæiske Fællesskabers Tidende Nr. L 113/13 RÅDETS FORORDNING (EØF) Nr. 1173/87 af 28. april 1987 om ændring af forordning (EØF) nr. 1417/78 om støtteordningen for tørret foder RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til forslag fra Kommissionen, under henvisning til Rådets forordning (EØF) nr. 1117/78 af 22. maj 1978 om den fælles markedsordning for tørret foder (1), senest ændret ved forordning (EØF) nr. 1985/ 86 ?), særlig artikel 6, stk. 2, og ud fra følgende betragtning : Fra 1. maj 1987 kan forarbejdningsvirksomheder for foder i henhold til artikel 6, stk. 1, i forordning (EØF) 1117/78 få forsyninger fra mellemmænd, der har indgået kon- trakter med producenter; det er derfor nødvendigt at ændre de almindelige regler for støtteordningen for tørret foder, som er fastsat ved forordning (EØF) nr. 1417/78 (?), senest ændret ved forordning (EFØF) nr. 943/87 (+), således at affattelsen af artikel 7 i nævnte forordning tilpasses, og de garantier, som de pågældende mellemmænd skal frem- byde, fastsættes — UDSTEDT FØLGENDE FORORDNING : Artikel 1 Forordning (EØF) nr. 1417/78 ændres således : 1. Artikel 7 affattes således : »Årtikel 7 1. De i artikel 6, stk. 1, litra c), i forordning (EØF) nr. 1117/78 omhandlede kontrakter med producenter af foder til tørring skal, når de vedrører salg af produkter til en forarbejdningsvirksomhed eller i givet fald til en godkendt opkøber som omhandlet i artikel 8a, mindst indeholde følgende oplysninger : — den pris, der skal betales til producenten for det friske eller i givet fald det soltørrede foder, — det areal, hvorfra høsten skal leveres, — leverings- og betalingsvilkårene. 2. Såfremt de i artikel 6, stk. 1, litra c), første led, i forordning (EØF) nr. 1117/78 omhandlede kontrakter er lønkontrakter vedrørende forarbejdning af det af producenterne leverede foder, skal de mindst inde- holde angivelse af det areal, hvorfra høsten skal leveres, og en klausul, der forpligter forarbejdningsvirksom- heden til at betale producenten den i artikel 3 og 5 i forordning (EØF) nr. 1117/78 omhandlede støtte, som forarbejdningsvirksomheden modtager for de mæng- der, der forarbejdes i henhold til de pågældende kontrakter.« | 2. Følgende artikel indsættes : »Årtikel 8a De i artikel 6, stk. 1, litra c), tredjée led, i forordning (EØF) nr. 1117/78 omhandlede fysiske og juridiske personer, fra hvilke forarbejdningsvirksomhederne kan få deres forsyninger, er opkøbere, som på de betingel- ser, der er fastsat efter fremgangsmåden i artikel 12 i forordning (EØF) nr. 1117/78, er godkendt af den kompetente myndighed i den medlemsstat, hvor foderet høstes. De pågældende godkendte opkøbere fører et regnskab over de daglige mængder foder, der købes hos de enkelte producenter, og som sælges til de enkelte forarbejdningsvirksomheder.« ' Artikel 2 Denne forordning træder i kraft den 1. maj 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 28. april 1987. ()) EFT nr. L 142 af 30. 5. 1978, s. 1. (?) EFT nr. L 171 af 28. 6. 1986, s. 4. (?) EFT nr. L 171 af 28. 6. 1978, s. 1. () EFT nr. L 90 af 2. 4. 1987, s. 1. På Rådets vegne P. DE KEERSMAEKER Formand